copie van remissie van dootslage voor zeger de coninck
phelips bijden gratien gods ertshertoge van oistenrijcke, hertoge
vanbourgongien, van lothier, van brabant, van stier, van karenten, van cram,
van limbourg, van luxemborch ende van gelre, grave van vlaenderen, van
habspurg, vanthirol, van sirette, van kieburgh, van artois, van bourgoingnen,
palatyn van henegouwe, van hollant, van zeelant, van namen ende van zutphen,
mercgrave des heylichs roemschen rijck ende van borgauw, lantgreve in elsaten
heere van vrieslant, van opter windischenmarg, van portenauw, van salms ende
van mechelen, doen te wetene allen den iegewoirdigen ende toecomende datwij
ontfaen hebben die oitmoedige supplicatie van zegher de coninckwageman ende
dienere des heeren ende vrouwen van blasvelt inhoudendehoe dat twee jaeren
geleden zijn oft dair omtrent de selve suppliant quamomtrent zess uren inden
avont stondt met cornelis vander schuere endejacop van zeebroeck int dorp
geheeten ter capelle ten huyse van martinnittelaere al dair men byer vercochte
om te drinckene. in welcken huysesaten ende droncken wijlen jan leysens,
christoffel van ingelghem vanlondercelle ende meer anderen tegens welcke
christoffels de voirschreven suppliantsekere tijt dair te voeren woerden
gehadt hadde die sulck waeren dat de voernoemde suppliant wesende te
londercelle in sijne broeders huys liggendeop een veynster gheen arch
dinckende de voirschreven christoffels aldair lijdendehem vraeghde wat hij
daer dede welcke suppliant hem antwoirde ic sieop u ende anderen, oft sulcken
woerden in substancien dair op die voirschreven christoffels seyde wat
hebdij op mij te sien, doen seyde de voirschreven suppliantic en sie nyet
meer op u dan op eenen anderen, de voerschreven christoffelvuyt quaetheyt
ende gramscap antwoirde uwer moeder zoort waerop de voirschreven
suppliant seyde ghij hebber oic een, compt wijset mijsprack de selve
christoffel mits dien quam de voirschreven suppliant vuyte den huyseende
ghinck aenden voirschreven christoffel ende met eenen stock smeet naer
hemmaer deselve christoffel vloet in een huys ende mits dien scheyden zijop
dien tijt. ende een jaer dair naer luttel min oft meer soe zijn
devoirschreven suppliant ende sijn gesellen weder gecomen ter capellen
voirschrevenende up den selven dach ende hueren voerschreven ende inde
herberge lijdendevoor den voirnoemde jan leysens ende christoffel ende
hemlieden groetende ginghensitten drincken op eene andere plaetse ende doen
zij aldaer een wijlegeseten hadden den voirschreven christoffel saut aenden
voerschreven $$$ eenen vanzijnen geselschape de welcke vraeghde oft den
suppliant de pays nyeten soude willen laten maken, waer op de selve
suppliant antwerdde ende seydejaey ic truwe, ic hebbe liever paix dan
oirloge, wel sprack denbode compt dan in ons geselscap drincken, waerop de
voirschreven suppliantseyde u geselscap es mij te groot, ic en weet nyet
oft zij mij soudenwillen slaen, welcke antwoirde de voirschreven bode
overdroech den voirschreven christoffelde welcke sprack wilt hij hier nyet
comen ic en sal dair oic nyet gaen.luttel tijts dair naer de voirschreven
cornelis des suppliant geselle stont op omzijn water te maken ende lijdende
voere den voergenoemden christoffel endeanderen waert geroepen om te
drincken dwelc hij dede ende gedronckenhebbende ryep de voirschreven
suppliant den welcken gaf den voirschreven cornelisduer een cleyn
veynstercken die tusschen beyde de gelagen stont
een halven stuver om aldair zijne gelach te betalen welcke halvestuver werdt bijden selven cornelis
op de tafele geworpen voer zijngelach ende de voergenoemde cornelis wederom
bijden voirschreven christoffelgegeven seggende dat men hem nyet geroepen
en hadde om gelach te ghevene ende naer seker anderen woirden die aldair
geseyt endegesproken waeren die die voirscchreven suppliant nyet en
verstont overmitsdat hij verre van dair geseten was de voirschreven cornelis
keerdewederom in zijn gelach ende quamen met hem eenigen vandenanderen gelage
ende sunderlinge de voirschreven wijlen jan leysensdie terstont de
voirscreven cornelis metten schouderen nam ende hyelt hemvaste, doen stont de
suppliant up ende vraechte hem wat hij doenwoude waer up de selve jan leysens
sprack wat soude ghij doen ic houde den clonste vast ic en wille nyet doen
seyde die voirscreven suppliant ende en ben hier nyet comen om yet te doene
oft geschil te hebbene mits dien wart al gestelt ende dair mede ghinck de
voirscreven suppliant ende zijn geselle vuyten huyse in eene andere taverne
dair de weert genaempt was bernaerd berkhomme$$$ aldaermen danste om de
feeste die up dien dach geweest haddeende ghinghen de voirscreven
suppliant ende zijn geselle metten anderendanssen. doen zij wat gedanst
hadden quamen aldaer de boven genoempden ende gecomen zijnde de voirscreven
jan leysenssprack ende seyde gesellen van blasvelt ghij hebt genouch gedanst
laet staen uwen dans wij moeten oic danssen, doen seyde de voirscreven
suppliant wildij danssen, danst, de plaetse es groot genoechwaer up de
voirscreven jan leysens antwoirde ende wel bij drancke wesende seyde bij
den macht het en sal alsoe nyet zijn, de speelman dat hoorende lyet zijn
spelen, dat gedaen zijnde de voergenoemde suppliant seyde totten
voirgenoemde speelman neve$$$ god gheve u goeden nachtende u allen ende dair
mede tradt hij vuyten huyse ende int vuytgaen de voerscreven christoffel
sonder spreken gaf den voirnoemden suppliant eenen slagmet eender bijl op
sijn hoot mits welcke slach hij ter eerden $$$ende eer hij op was gaf hem die
voirscreven christoffel noch eenen slachzijne rechter hant dair af hij
verminct es doen de voerscreven suppliant up gestaen was vont neffens hem
staen een picque dair mede hijvanden gesellen vanden voirscreven christoffel
eenen steeck gaf onder denarm dair af hij sint genesen es doen seydt de
voergenoemde wijlen janleysens totten voirscreven suppliant ghij lecker
wat wildij maecken heb gijnoch nyet genoech, dat seggende sloech den
voerscreven suppliant met eender picque op zijn schouderen ende dat
doende de voirscreven suppliant lyep hem inne ende nam hem metten
collijere ende gaf hem tweeoft drie steken met eene cortte dagge ende den
voirscreven cornelisquam ende stack met eene picque den voirscreven
leysens in sijnen rug soe dattet al dier ghinck van welcken steken ende
slagen den selvenjan leysens twee daigen dair naer voer van leve ter doot
ende hoedat t selve fayt ende ongeval geschiet es inde maniere
voirscreven endedat den selven suppliant zeere leet es ende dat hij
partije dair
gesoent ende beteringe gedaen heeft nyet te min hij heeft ter cause vandien
ontfrende riguer van justicien geabsenteert vuyt onsen lande van
brabantende en soude dair inne nyet dorren wedercommen, maer es
geschapendaer vuyt te moeten bliven ende zijn leven te eynden ende in
anderenvremden landen in grooter armoeden ende ongemichten in dien onse
gracie endegenade hem hier op nyet gegonnen ende verleent en wordde alsoe
hij seetons zeere oitmoedelic dair om biddende soe eest dat wij de
sakenvoirscreven overgemerct medelijden hebbende metten selven suppliant
willende hemin dit gracie ende genade prefexeren ende vorderen voere
riguereende strangheyt van justicien, wij hebben den selven zeger de
konincksuppliant om desen ende anderen redenen ons dair toe porrende
genegen wesentot sinne voirscreven bede ende supplicatie inden gevalle als
boven, verghevenquytgescholden ende geremitteert ende vuyt onser rechter
wetentheytauctoriteyt ende zunderlinge gracie vergheven schelden quyte
ende remitteren mits desen onsen brieven tfeyt ende dootslach boven verhaelt
mitsgaders alle peynen, boeten ende brueken, corporel ende criminel dair inne
hij tercausen van dien mits datter aencleven mach mesdaen mesbruyct
endegevallen mach wesen, tegen ons ende justicien ende hebben hem als ten
desen gerestitueert ende wedergestelt, restitueren ende stellen wedertot
zijne goede fame, name ende geachte in onsen landen ende heerlicheydeende
tot men zijnen onverbuerden goeden in dien hij er eenige heeftgelijc hij was
voert die toecompst vanden voirscreven feyte ende dootslachimponerende
hier op scilence ende een eewich geswijch onsen procureur generaelende
allen anderen onsen rechteren ende officieren wie zij zijn, satisfactieende
beteringe doende voeren ende alderwerck eerst die partije geinteresseerdeop
datter eenige toe dreve ende nyet gedaen en es civilick alleenlickende
behouden dat hijt oic jegens ons civilic beteren sal naer de qualiteytvander
misdaet ende getruwen cancellier ende luden van onsen raede inbrabant die
wij dair toe commiteren ontbieden dair om endebevelen den selven
cancellier ende luyden van onsen raede dat voerehen geroipen die ghene die
daer toe behoeren geroepen te zijne, zijprocederen ende voerts gaen wel
ende duechdelic ter verificatienende interinemente van desen onsen
iegewoirdigen brieve ende tertaxacie vanden voirscreven civile boete ende
dat gedaen ende de selvecivile boete getaxeert gearbitreert ende betaelt
bijden voirscreven suppliant in handen vanden ghenen van onsen
rentmeester diet behoeren sal diegehouden wert rekeninge bewijs ende
reliqua dair af te doene totonsen profijte metten anderen penningen van
zijne ontfange, zij onsendrossare van brabant, amman van bruessel, meyer
van vilvoerdeende allen anderen onsen richteren justicieren ende officieren
dien ditaengaen oft aenrueren mach hueren stedehouderen ende yegelic vanhem
besundere soe hem toebehoeren sal doen laten ende gedoegen denvoergenoemde
suppliant van deser onser iegewoirdiger gracie remissie endequyt
sceldinge ende van allen den inhoudt van desen inder voegeende maniere als
boven verclaert staet rustelic, vredelic, volcomelicende tot eewigen dagen
genyeten ende gebruycken sonder hemte doen oft te laten geschieden nu noch in
toecomende tijde aen lijvenogh aen goede enich sijnder letsel ofte moeyenisse
ter contrarien
mair bij alsoe dat zijn lijf oft zijne voirscreven onverbuerde goeden hier
omme gevangen, gearresteert oft becommert waeren dat zijdat ontslaen oft doen
ontslaen ende stellen testont ende sonder eenichvertreck tot geheele ende
volcommen delivrancie want onsalsoe gelieft ende ten eynde dat dit goet,
vastende gestentich blive tot eewigen dagen, hebben wij onsen zegel hier aen
doen hangen, behouden in anderen saken ons rechtsende eenen yegelijcken zijn
recht in allen gegeven in onserstad van mechelen inde maent van septembris int
jaer onsheeren duysent vijfhondert ende twee. aldus ondergeschrevenop de
plycke bij mijnen heere den ertshertoge in zijnen raedtende geteykent
haneton.$$$ ende bevonden con concorderendemetten originale bij mijn.
fracx